钦定古今图书集成/方舆汇编/职方典/第1238卷 > 《论武冈绥宁等处贼情利害》甯良
## 钦定古今图书集成/方舆汇编/职方典/第1238卷 > 《论武冈绥宁等处贼情利害》甯良

“臣近往武冈公干，经过邵阳地界，沿途铺舍及军民
房屋，多被苗贼烧毁。及见武冈逶西绥宁等处，人民
挈家往来移徙，访各峒贼形容诡异，熟于探听，稍失
防御，乘机侵扰，进退谲诈，似晓兵术。今岁大旱，人民
艰窘，昼夜忧惶，若更多调官军，又恐艰于供给。且闻
苗贼近日流劫，比之往昔不同。往昔，动辄千百成群，
颇难御敌。近日多则五六十众，少亦二三十人，东出
西没，一闻军来，即奔入峒。军才回营，随复窃发，为害
一方，甚为可悯。乞选才能智谋之士前去督理军务，
相其风土，教以《牯牛钗法》，及多方差人缉探流贼所
在，或先邀其归路，据险设伏，出奇截杀，以多击寡，未
有不取胜者。”臣职虽非言官，缘奉诏“书，朝廷及军民
中事有未宜，及利有当兴，害有当除者，诸人直言无
隐，钦此。臣不揣浅陋，冒渎圣聪。”诏下兵部议奏。兵部
言：“彼见今差有内外文武官员数多，又有巡抚、巡按
及都、布、按三司官员分头料理。矧今军务方殷，下人
供应烦劳，凡事宜从节省。若又差人前去，恐事体不
一，人难遵守，号令杂”出，事难成功，委有窒碍。合无仍
行王来孚实协心比志，和同计议，整饬官军，申严号
令，出奇奋勇，作急扑灭，不许互相矛盾，翫愒因循。其
甯良所言《牯牛钗法》一节，如果堪用，宜从王来孚实
依法措置，务在博采众长，不许偏执己见。